கேள்வி: தமிழ்நாடு தமிழருக்கே என்பது என்ன?
பதில்: தமிழ்நாடு தமிழருக்கே (''Tamil Nadu Tamilarukkae'') என்பது தமிழர்களுக்கு மொழிப்பற்றை ஊட்டவும், தமிழ்நாடு எவரின் மேலாதிக்கத்திலும் இல்லாமல் தன்னாட்சி பெற்று, தமிழரின் ஆளுகையில் இருக்கவேண்டும் என்பதற்காகவும் தமிழறிஞர்களாலும், அரசியல் தலைவர்களாலும் 1938 இல் எழுப்பட்ட ஒரு முழக்கம் ஆகும். இதுவே தமிழ்த் தேசியம் அடிப்படையாக ஆனது.
கேள்வி: தமிழ்நாடு தமிழருக்கே - பின்னணி என்பது என்ன?
பதில்: பிரித்தானியாவின் இந்தியப் பேரரசு 1937இல் இந்திய தேசிய காங்கிரசு கட்சியின் சென்னை மாகாணம் முதலமைச்சரான இராசகோபாலாச்சாரி, சென்னை மாகாணப் பள்ளிக்கூடம் இந்தி மொழி கட்டாயமாக கற்பிக்க வேண்டும் என பெரும் எதிர்ப்புகளுக்கு இடையில் ஆணையிட்டார். இந்த ஆணையை எதிர்த்து தமிழறிஞர்கள் நீதிக்கட்சி மற்றும் திராவிடர் கழகம் தலைவர்கள் போன்றோர் கடுமையாக எதிர்த்ததுடன், இந்தி திணிப்புத் தொடர்பான அரசாணையை உடனடியாகத் திரும்பப் பெற வேண்டும் என வலியுறுத்தினார். இந்தித் திணிப்பு எதிர்ப்புப் போராட்டம் 1937–40 சென்னை மாகாணத்தில் தொடங்கியது. அதில் இந்திய துணைக்கண்டம் இருந்து தமிழ்நாட்டை தனியாக பிரிக்கவேண்டும் என்ற கோரிக்கையும் உருவானது.
கேள்வி: தமிழ்நாடு தமிழருக்கே - தமிழ்நாடு தமிழருக்கே பற்றி விளக்கவும்.
பதில்: இந்தித் திணிப்பு எதிர்த்து சென்னை, திருவல்லிக்கேணி கடற்கரையில் மாபெரும் வரலாற்று சிறப்புமிக்க பொதுக்கூட்டத்துக்கு ஏற்பாடு செய்யப்பட்டது. கூட்டத்தில் கலந்து கொள்ள திருச்சிராப்பள்ளியில் இருந்து தொண்டர் படை நடைபயணமாக புறப்பட்டது. தொண்டர் படை 1938 செப்டம்பர் 11 அன்று கூட்டம் நடைபெற்ற இடத்துக்கு வந்து சேர்ந்தது. மாலை நடந்த பொதுக்கூட்டத்திற்கு மறைமலை அடிகள் தலைமை வகித்தார். கூட்டத்தில் கே. வி. ரெட்டி நாயுடு, ஈ. வெ. இராமசாமி, சோமசுந்தர பாரதியார், பொ. தி. இராசன், மீனாம்பாள் சிவராஜ், மௌலானா மௌல்வி சர்புதீன், பரவஸ்து ராஜகோபாலாச்சாரியார், ரெவரண்ட் அருள் தங்கையா, திருப்பூர் முகைதீன், கே. வி. அழகர்சாமி, அ. பொன்னம்பலனார், சா. தருமாம்பாள், பண்டிதை நாராயணி அம்மாள் உள்ளிட்ட ஆளுமைகளுடன் ஏறத்தாழ ஒன்றரை இலட்சம் பேர் கலந்து கொண்டனர். எஸ். வி. ராஜதுரை- வ. கீதா, பெரியார் சுயமரியாதை சமதர்மம் (நூல்) விடியல் பதிப்பகம் கோயம்புத்தூர், விரிவாக்கபட்ட பதிப்பு ஆகத்து, 2009, பக்கம்: 709 அக்கூட்டத்துக்கு தலைமை வகித்த மறைமலை அடிகள் ''தமிழ்நாடு தமிழருக்கே'' என்ற தீர்மானத்தை கொண்டுவந்தார். அதை ஈ. வெ. இராமசாமி, சோமசுந்தர பாரதியார் ஆகியோர் வழிமொழிந்தனர். இந்த போராட்டமே தமிழர்களை ஒரு தேசிய இனமாக திரளவைத்தது. காங்கிரஸ் லட்சியம் 'சுயராஜ்யம்' என முதன் முதலில் கூறியது காலஞ்சென்ற தாதாபாய் நௌரோஜி. அதுபோலவே 'தமிழ்நாடு தமிழருக்கே' என தமிழர்களின் பிரதிநிதிகளான மூன்று பெரியவர்கள் சென்ற 11-ந் தேதி சென்னை திருவல்லிக்கேணி கடற்கரையில் ஒன்றரை லட்சம் தமிழர்கள் முன்னிலையில் கூறிவிட்டார்கள். அக்கூட்டத்துக்கு தலைமை வகித்த மறைமலை அடிகள் மதவாதிகள் பிரதிநிதி, அக்கூட்டத்தில் பேசிய சோமசுந்தர பாரதியார் காங்கிரஸ்காரர் பிரதிநிதி, அன்று பேசிய ஈ. வெ. இராமசாமி பகுத்தறிவாதிகளின் பிரதிநிதி. ஆகவே தமிழ்நாட்டின் அபிப்பிராயம் அக்கூட்டத்திலே பூரணமாக பிரதிபலித்தது என்று தைரியமாகக் கூறலாம். -விடுதலை (இதழ்), தலையங்கம், 19.9.1938
கேள்வி: தமிழ்நாடு தமிழருக்கே - எதிர்வினை பற்றி நீங்கள் என்ன அறிந்துள்ளீர்கள்?
பதில்: தமிழ்நாடு தமிழருக்கே என்ற முழக்கத்தை ஆனந்த விகடன் ஏடு ''எலி வளை எலிகளுக்கே'' என்று கேலி பேசியது; சித்திரமும் தீட்டியது.சுதந்திரத் தமிழ்நாடு ஒரு சிந்தனை! வே. ஆனைமுத்து, சிந்தனையாளன் (இதழ்), 2026 சனவரி தனிநாடு கேட்பது தேசத் துரோகம் என்று இந்திய தேசியம் கூக்குரல் இட்டனர்.
கேள்வி: தமிழ்நாடு தமிழருக்கே - மாற்றுருவம் பற்றி நீங்கள் என்ன அறிந்துள்ளீர்கள்?
பதில்: நீதிக்கட்சியில் முக்கியத் தலைவர்கள் ஆந்திரர்கள் சிலர் மலையாளிகள், பலர் தமிழர்கள் இருந்தனர். 'கட்சித்தலைவரின் கோரிக்கை தமிழ்நாடு தமிழருக்கே என்றால் நாங்கள் எங்கே போவது' என்று நீதிக் கட்சியின் அரசியல் குழுவில் ஆந்திரர்கள் கேட்டனர். எனவே இந்த முழக்கம் ஈ. வெ. இராமசாமியால் ''திராவிட நாடு திராவிடருக்கே'' என்று மாற்றப்பட்டது. மாநில மறுசீரமைப்புச் சட்டம், 1956 உருவாக்கப்பட்ட 1956 இக்கு பிறகு மீண்டும் ''தமிழ்நாடு தமிழருக்கே'' என்ற முழக்கம் ஈ. வெ. இராமசாமியால் முன்னெடுக்கப்பட்டது.